HU Az Európai Unió Hivatalos Lapja C 91/12

Kérelem közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

(2016/C 91/10)

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a módosítási kérelem elleni felszólalásra.

EGYSÉGES DOKUMENTUM

„GINJA DE ÓBIDOS E ALCOBAÇA”

EU-szám: PT-PGI-0005-01143 – 2013.8.6.

OEM ( ) OFJ ( X )

1. Név

„Ginja de Óbidos e Alcobaça”

2. Tagállam vagy harmadik ország

Portugália

3. A mezőgazdasági termék vagy élelmiszer leírása

3.1. A termék típusa

1.6. osztály: Gyümölcs, zöldségfélék és gabonafélék, frissen vagy feldolgozva

3.2. Az 1. pontban szereplő elnevezéssel jelölt termék leírása

A „Ginja de Óbidos e Alcobaça” a „Galega” nemesített növényfajtákhoz, a rózsafélék (Rosaceae) család csonthéjasok (Prunoideae) alcsaládjának Prunus nemzetségébe tartozó Prunus cerasus L. fajnak a földrajzi területről származó piros színű, kis méretű, enyhén lapított formájú gyümölcse, amely a következő kémiai jellemzőkkel és érzékszervi tulajdonságokkal rendelkezik:

a) Kémiai jellemzők

Az elemzési paraméterek alapján a teljes savtartalom és cukortartalom értékei a következők:

Paraméter Alsó érték Felső érték Teljes savtartalom (g/almasav) 16 20 Összes cukor (°Brix) 16 20

b) Érzékszervi tulajdonságok

A „Ginja de Óbidos e Alcobaçát” a cukrok és savak egyidejű magas koncentrációja által okozott jellegzetes intenzív illat és kiegyensúlyozott, édes-savanyú íz különbözteti meg. A gyümölcshús állaga közepesen sűrű, textúrája tömör.

3.3. Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)

—

3.4. Az előállítás azon műveletei, amelyeket a meghatározott földrajzi területen kell elvégezni

Az előállítás azon műveletei, amelyeket a meghatározott földrajzi területen kell elvégezni a gyümölcs termelése és betakarítása.

3.5. A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok

—

3.6. A bejegyzett elnevezést viselő termék címkézésére vonatkozó egyedi szabályok

A „Ginja de Óbidos e Alcobaça” egyedi címkéjének a következő elemeket kell tartalmaznia:

1. Ginja de Óbidos e Alcobaça – Indicação Geográfica Protegida vagy Ginja de Óbidos e Alcobaça IGP

2. A Ginja de Óbidos e Alcobaça logója:

4. A földrajzi terület tömör meghatározása

A „Ginja de Óbidos e Alcobaça” termelésének földrajzi területe adminisztratív szempontból a következő településekre terjed ki: Óbidos, Alcobaça, Nazaré, Caldas da Rainha, Bombarral, Cadaval, továbbá Porto de Mós település Juncal, Calvaria de Cima, Pedreiras, Porto de Mós (São João Baptista), Porto de Mós (São Pedro), Serro Ventoso és Arrimal kerületeire.

5. Kapcsolat a földrajzi területtel

A „Ginja de Óbidos e Alcobaça” termelésének területe a Serra dos Candeeiros hegység és az Atlanti-óceán között található, és emiatt a meghatározott földrajzi területet nagyon különleges mikroklíma jellemzi. A jó minőségű talaj mellett a kedvező termelési feltételek is hozzájárulnak a „Ginja de Óbidos e Alcobaça” 3.2. pontban említett magas érzékszervi minőségének és tulajdonságainak eléréséhez, amelyek azt megkülönböztetik a más régiókban termelt cseresznyéktől.

Az Atlanti-óceán közelsége miatt a levegő hőmérséklete viszonylag állandó, körülbelül 15 °C-os átlagos napi értékekkel. Az átlagos teljes éves csapadékmennyiség 600–900 mm között ingadozik a Candeeiros-hegyekben. A levegő páratartalmát a tenger közelsége és az uralkodó északi és észak-nyugati szél alakítja, az átlagos éves páratartalom értékei 80 % körüliek.

A napsütéses órák számát felhősség szintje befolyásolja, és a mediterrán térség közelsége ellenére évente átlagosan 2 400 és 2 500 között változik.

A gyümölcs érlelésének fázisában ezen különleges körülmények (hőmérséklet, páratartalom, felhőzet és napsütés) – a tenger közelsége és az óceánparttal észak-déli irányba párhuzamosan futó Aire-Candeeiros-Montejunto hegyvonulatok miatti – együttesének köszönhető a magasabb cukorszint, amelyet a teljes savtartalom kiegyensúlyoz, és amely megkülönbözteti a „Ginja de Óbidos e Alcobaçát” a más régiókban termelt többi cseresznyétől.

A meghatározott földrajzi területen termelt „Ginja de Óbidos e Alcobaça” alapvető jellemzője a vörös szín, a magas cukortartalom és a magas savtartalom, amely kiegyensúlyozott édes-savanykás ízt és intenzív aromát kölcsönöz a gyümölcsnek, és alapvető jellemzője lesz az azt összetevőként tartalmazó élelmiszereknek is.

Az ebben a térségben előállított élelmiszerek, pl. likőrök, tea és édességek hírneve is annak köszönhető, hogy az azokban felhasznált „Ginja de Óbidos e Alcobaça” a cukrok és savak magas koncentrációja révén a gyümölcs minőségét és hírnevét felidéző édes-savanyú ízt ad azoknak.

A „Ginja de Óbidos e Alcobaça” termelésében másrészről az emberi tényező, azaz a helyi termelőknek a „Ginja de Óbidos e Alcobaça” termelésével kapcsolatos, nemzedékről nemzedékre átadott gyakorlati ismeretek és tapasztalatok révén szerzett szakértelme is meghatározó.

Ez különösen annak meghatározása tekintetében fontos, hogy a gyümölcs érettsége (a cukrok és savak koncentrációja) mikor éri el a szüretre ideális állapot. A betakarítás 20 napon át zajlik, mert nem minden gyümölcs éri el azonos időben az ideális érettségi fokot.

A betakarítás legmegfelelőbb időpontját a helyi gazdák tudják megállapítani hosszú évek tapasztalata révén, szemrevételezéssel, elsősorban azt vizsgálva, hogy a gyümölcs színe teljes egészében piros-e.

A „Ginja de Óbidos e Alcobaça” termelésének jelenlegi területein korábban szerzetesek által létrehozott, jó termőfölddel rendelkező gazdaságok terültek el, amelyek domináns szerepet töltöttek be a környék kereskedelmében.

A „Ginja de Óbidos e Alcobaça” hírnevéről újabb feljegyzések is tanúskodnak, amelyeket információs napok, műhelyfoglalkozások és különféle tájékoztató tevékenységek keretében is bemutattak. A „Ginja de Óbidos e Alcobaçával”, mint az érintett földrajzi területen termelt kiváló minőségű gyümölccsel foglalkozott a regionális sajtó és különböző ágazati szövetségek is.

A „Ginja de Óbidos e Alcobaça” termelésének meghatározott földrajzi területe a gyümölcs termelésének bölcsőjeként ismert, amelyről történelmi feljegyzések is bizonyságot tesznek, valamint e földrajzi területen minőségi különbség mutatható ki.

Hivatkozás a termékleírás közzétételére

(e rendelet 6. cikke (1) bekezdésének második albekezdése)

http://www.dgadr.mamaot.pt/images/docs/val/dop_igp_etg/Valor/doc/CE_Ginja_ObidosAlcobaca.pdf

(1) HL L 343., 2012.12.14., 1. o.